Mahmud Abbos Falastinni ozod qilish tashkiloti raisi etib qayta saylandi

Falastinni ozod qilish tashkiloti ijroiya qo‘mitasi Mahmud Abbosni rais etib qayta sayladi.  Bu haqda Falastinning WAFA agentligiga tayanib, “TASS” xabar bermoqda.

Ramallohda o‘tkazilgan Falastin milliy kengashi yig‘ilishida qatnashchilarning barchasi qarorni ma’qullagan.
Falastinni ozod qilish tashkiloti xalqaro jamoatchilik tomonidan xalqning yagona qonuniy vakili etib tan olingan.